CELEX: 62017TN0665
Language: hu
Date: 2017-09-27 00:00:00
Title: T-665/17. sz. ügy: 2017. szeptember 27-én benyújtott kereset – China Construction Bank kontra EUIPO – Groupement des cartes bancaires (CCB)

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/49
            
         2017. szeptember 27-én benyújtott kereset – China Construction Bank kontra EUIPO – Groupement des cartes bancaires (CCB)
   (T-665/17. sz. ügy)
   (2017/C 402/65)
   A keresetlevél nyelve: angol
   
      Felek
   
   
      Felperes: China Construction Bank Corp. (Peking, Kína) (képviselők: A. Carboni, J. Gibbs Solicitors)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Groupement des cartes bancaires (Párizs, Franciaország)
   
      Az EUIPO előtti eljárás adatai
   
   
      A vitatott védjegy bejelentője: a felperes
   
      A vitatott védjegy: a CCB szóelemet magában foglaló európai uniós ábrás védjegy – 13 359 609. sz. védjegybejelentés
   
      Az EUIPO előtti eljárás: felszólalási eljárás
   
      A megtámadott határozat: az EUIPO első fellebbezési tanácsának 2017. június 14-én hozott határozata (R 2265/2016-1. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot, és utalja vissza a 13 359 609. sz. védjegybejelentést lajstromozás végett az EUIPO-hoz; és
            
         
               —
            
            
               az EUIPO-t és a jelen eljárásban részt vevő valamennyi beavatkozó felet kötelezze saját költségeinek, valamint a felperes részéről a jelen eljárásban és az első fellebbezési tanács előtti a R 2265/2016-1. sz. ügyben, valamint a felszólalási osztály előtt a B 2 524 422. sz. felszólalással kapcsolatban felmerült költségek viselésére.
            
         
      Jogalapok
   
   
               —
            
            
               az európai uniós védjegyrendelet 75. cikkének azáltal történő megsértése, hogy a határozatot olyan indokokra és bizonyítékokra alapították, amelyekkel kapcsolatban a felperesnek nem volt lehetősége észrevételeket tenni;
            
         
               —
            
            
               az európai uniós védjegyrendelet 76. cikke (1) bekezdésének azáltal történő megsértése, hogy olyan tényeket, bizonyítékokat és érveket vettek figyelembe, amelyeket nem a felek valamelyike nyújtott be, és olyan bizonyítékokat, amelyeket nem csatoltak az ügy irataihoz;
            
         
               —
            
            
               az európai uniós védjegyrendelet 8. cikke (1) bekezdése b) pontjának a fenti jogsértésekből és a Bíróság összetéveszthetőség értékelésével kapcsolatos iránymutatásainak figyelmen kívül hagyásából eredő megsértése.